
LIETUVOS RESPUBLIKOS
FINANSINĖS APSKAITOS ĮSTATYMO NR. IX-574 5 IR 11 STRAIPSNIŲ PAKEITIMO
ĮSTATYMAS

2024 m. liepos 11 d. Nr. XIV-2892
Vilnius


1 straipsnis. 5 straipsnio pakeitimas
Pakeisti 5 straipsnio 4 dalį ir ją išdėstyti taip: 
„4. Viešojo sektoriaus subjektai taiko šio straipsnio 2 dalies 1 punkte nurodytame euro ir užsienio valiutos santykio paskelbimo šaltinyje paskelbtą šio straipsnio 3 dalies 2 punkte nurodytą euro ir užsienio valiutos santykį arba, kai to padaryti negali, nes euro ir užsienio valiutos santykis neskelbiamas ilgiau negu 30 dienų, taiko šio straipsnio 2 dalies 2 punkte nurodytame euro ir užsienio valiutos santykio paskelbimo šaltinyje paskelbtą euro ir užsienio valiutos santykį.“

2 straipsnis. 11 straipsnio pakeitimas
1. Papildyti 11 straipsnio 1 dalies 1 punktą h papunkčiu: 
„h) su turtu susietų žetonų, kaip jie apibrėžti 2023 m. gegužės 31 d. Europos Parlamento ir Tarybos reglamento (ES) 2023/1114 dėl kriptoturto rinkų, kuriuo iš dalies keičiami reglamentai (ES) Nr. 1093/2010 bei (ES) Nr. 1095/2010 ir direktyvos 2013/36/ES bei (ES) 2019/1937, 3 straipsnio 1 dalies 6 punkte, leidėjai;“.
2. Papildyti 11 straipsnio 1 dalies 1 punktą i papunkčiu:
„i) elektroninių pinigų įstaigos, leidžiančios reikšmingus elektroninių pinigų žetonus, kaip tai suprantama pagal Reglamento (ES) 2023/1114 56 ir 57 straipsnius.“
3. Papildyti 11 straipsnio 1 dalies 1 punktą j papunkčiu:
„j) kriptoturto paslaugų teikėjai, kaip jie apibrėžti Reglamento (ES) 2023/1114 3 straipsnio 1 dalies 15 punkte.“

3 straipsnis. Įstatymo įsigaliojimas
1. Šio įstatymo 2 straipsnis, išskyrus šio straipsnio 3 dalį, įsigalioja 2024 m. rugpjūčio 1 d.
2. Šio įstatymo 2 straipsnio 3 dalis įsigalioja 2024 m. gruodžio 30 d.

Skelbiu šį Lietuvos Respublikos Seimo priimtą įstatymą.


Respublikos Prezidentas	Gitanas Nausėda

